
INTRODUCTIO. 


1  ragoediam  Graecam  originem  duxisse  ano  twv 
QotQjrovTuv  tov  di&iiQGcpfiov,  i.  e.  a  coryphaeis  dithy- 
rambi  (1),  auctor  est  Aristoteles,  eaque  traditio  re- 
cepta  est  ab  omnibus,  qui  historiam  tragoediae  inter- 
pretati  sunt.  Quaenam  autem  fuerit  dithyrambi  ra- 
tio  (2),  quae  tragoediae  Thespidis  forma,  aut,  quod 
eodem  redit ,  quales  sint  multae  illae  mutationes , 
quas  tragoedia  subierit ,  prius  quam  exculta  esset , 
nondum  satis  ad  liquidum  perductum  est.  Huius  rei 
causa  tum  aliunde  repetenda  est ,  tum  a  crebra  ver- 
borum   dtOvQappov  et  TQaywdiag  permutatione.     Ete- 


(1)  Alias  horum  verbonim  cxplicationes  vide  cnumeratas  apud  Wekkc- 
rum,  Nachtrag  zu  der  Schrift,  ubcr  dic  Acschxjlischc  Trilogic 
p.  228. 

(2)  De  dithyramborum  metris,  heroico  ,  bacchiaeo  ,  anapacstico,  trochai- 
co ,  tum  de  fnrmis  ,  monostrophica,  post  Alcmarrcm  antistrophira  , 
deinceps  itcrum  monostrophica,  de  generibus,  diegematico,  ininic- 
tico,  aliis,  disputavit  C.  E.  Geppert,  dic  altgriechische  Buhne. 
Leipag  1843. 

i 


nim  Arion,  qui  primus  chorum  dithyrambicum  con- 
stituit,  a  Suida  tqcc/ixov  tqottov  tvQtTtjg,  et  Epigenes(l), 
qui  Sicyone  dithyrambicum  chorum  docuit,ab  eodem 
TQocyopdonowg  dicitur,  quod  ita  explicatur  a  Miillero  (2), 
ut  illi  putandi  sint  primi  fuisse,  qui  non  Bacchum 
tantum  sed  etiam  heroes  dithyrambis  suis  celebrave- 
rint,  quod  Sicyone  obtinuisse  tradit  Herodotus  (3), 
narrans  Clisthenem,  Sicyonis  tyrannum,  tragicos,  i.  e. 
dithyrambicos  choros,  qui  AdrastiTrwih/  celebravissent, 
Baccho  reddidisse,  inter  quos  quamdam  necessitudi- 
nem  exstitisse  dicit  Welckerus.  (4). 

Qualis  autem  fuerit  tragoedia  lyrica,  alia  est  eaque 
difficillima  quaestio,  de  qua  omnium  primus  egit 
Boeckhius  (5),  deinde  Welckerus  et  Geppertus.  Hanc 
etsi  denuo  tractare  a  consilio  meo  alienum  est ,  non 
possum  tamen  quin  commemorem  Welckeri  opinio- 
nem,  qui  putat  Thespidem  multa  ex  tragoedia  lyrica 
sumsisse,  quum  ceteroquin  a  tragoedia  dramatica  bene 
distinguenda  sit.  Huius  tragoediae  generis,  quod  prae- 
termisit  Mullerus  in  historia  literarum  Graecarum , 
auctor  ab  Gepperto  (6)  habetur  Epigenes.  Nobis 
autem  agendum  est  de  personis  chori  dithyrambici , 
quos   Satyros  fuisse  apparet  e  verbis  Aristotelis,  tra- 


(1)  Cf.  Bentleius,  Phalarid.  p.  128.  ed.  Lenn.  Welcker,  Nachlrag.  p  234. 

(2)  Geschichte  der  Griech.  Literat.   II.   30. 

(3)  Hist.  V.  67. 

(4)  Nachtrag.  p.  235.  Contrariae  opinionis  est  Geppcrtus  1.  1.  p.  18. 
Creuzerus,  Comment.  Herodot,  p.  220,  ex  Pansania  refert  fa- 
num  Adrasti  iuxta  Bacchi  templum  situm   fuisse. 

(5)  Siaatshaush.  d.  Athcner.  II.  p.  362. 

(6)  L.  1.   p.  20—22. 


goediam  ortam  esse  dno  tov  Zaivowov,  et  Suidae 
%6  710009*1/  —  Tovioig  ijycovL^ovio,  amq  xui  JZocTVQixd 
ile/cTo,  sed  de  tempore,  quo  chorus  liominum  in  Sa- 
tyrorum  locum  venerit ,  disputant  V.  V.  D.  D.  ( 1 )  Aristo- 
telis  enim  verba,  quae  modo  laudavi,  eaque  quae 
statim  sequuntur,  tragoediam  nempe  non  nisi  sero 
ix  ^ixqcov  pif&cQj/  et  e  ridicula  oratione  ad  gravitatem 
evectam  esse ,  ita  interpretatur  Bentleius  (2) ,  ut 
Thespidis  etiam  tragoediae  chorum  habuerint  Satyro- 
rum  et  Satyricae  ludicri  argumenti  fuerint,  cuius 
rei  inter  alia  argumenta  aflert  (3)  notationem  voca* 
buli  Toaycofiiaj ,  quod  sit  derivandum  a  carmine  tcop 
TQaycov ,  qui  iidem  sunt  ac  Satyri.  Huic  notationi, 
quam  multi  recentiorum  probaverunt,  iure  alii,  in- 
primis  Welckerus  et  Miillerus  (4)  aliam  opposuerunt, 
Tragoediam  nimirum  proprie  dictam  esse  de  carmine 
cantato  circum  aram,  in  qua  hircus  Baccho  mactaba- 
tur;  quo  facto  difncultas  de  discrimine  inter  tragoe- 
diam  et  dithyrambum  non  minuitur.  Sed  alia  quoque 
contra  Bentleium  alfert  Welckerus  (5) :  nimirum  si 
Thespis  chorum  habuisset  Satyrorum,  hisque  unum 
adiumisset  actorem,  non  Pratinam  sed  Thespidem 
auctorem  dramatis  Satyrici  habendum  fuisse ,  quod 
disertis    veterum    testimoniis    repugnat:    tum   etiam, 


(1)  Aiion    XiytTUt,   7tQ(Oioq  ZaxvQovi;  ftqfvfyncZv  in  dithyrambos. 
Snidaa  v.  *  Aoltov. 

(2)  Phalar.    p,    134, 

(3J  Aactore  EtymoJogo  magno.  704.  0. 

(4j  Nachlrag.  p.  840.  Gii«-.  h.  Liler.  II.  p.  31   scqq, 

(5)  L.  I.   p.  201. 


Thespidem  numquam  dramata  Satyrica  scripsisse, 
quum  nomina  tragoediae  et  dramatis  satyrici  num- 
quam  permutata  sint,  sed  accurate  distincta;  praeterea, 
Phrynichum,  qui  sine  controversia  poeta  tragicus  erat, 
Thespidis  discipulum  dici;  Thespidis  quae  feruntur 
fragmenta,  non  e  ludicro  esse  genere,  sed  verba  gra~ 
via,  atque  tragoediae  aptissima;  quae  denique  (1)  a 
Suida  laudantur  fabularum  nomina,  cIeQt7g,  ^Hi&toi 
manifesto  ostendere  chorum  non  esse  Satyrorum  sed 
sacerdotum  et  iuvenum ,  unde  coniicio  Welckerum  in 
alia  Thespidis  fabula,  Pentheo ,  chorum  Baccharum 
fuisse  putare;  si  enim  non  constitit  Satyris,  yix  alii 
praeter  Bacchas,  Bacchum  comitari  potuerant  (2). 

Thespidis  igitur  chorus  non  solum  in  aliis  tragoe- 
diis  alias  personas  agebat,  sed  choro  etiam  additus 
est  histrio  unus  (3):  unde  coniici  potest  Thespidem 
fuisse,  a  quo  chori  forma  mutata  sit.  Chorus  enim 
dithyrambicus  erat  xiUfaog  (4) ,  constans  quinquaginta 
choreutis,  qui  dithyrambum  canebant,  saltantes  cir- 
cum  Bacchi  aram.     Quo  melius  autem  cum  histrione 


(1)  L.  1.  p.  270.  Mediam  viam  inter  Bentleii  et  Welckeri  opiniones 
ingressi  sunt  Schneiderus ,  de  Originibus  Tragoediae  Graecae. 
Dahlman ,  Primordia  et  successus  veteris  Comoediae  Athen. 
c.  trag.  historia  compar.  Jacobus,  Quaestiofies  Sophoclcae ,  quos 
lautlat  Geppertus ,  qni  ipse  tragoecliae  originem  non  ex  Arionis ,  sed 
ex  Archilochi  dithyramhis  repetendam  censet.   p.    17. 

(8)  Cf.  Casaubonus  apud  Bentleium   Phalar.  p.    135. 

(3)  Inventio  inde  repetenda  ,  quod  jam  eo  tempore  dithyramhi  cory- 
phaeus  avroO^iSbUOTrjq  cum  choro  agere  inceperat. 

(4)  Cf.  scriplores  laudati  a  Miillero  in  libro :  Aeschylos  Evmeniden , 
Griech.  u.  Deutsch.  p.  75. 


in  scena  agere  et  loqui  posset,  chorus  tragicus  e 
cyclio  factus  est  TtToaycwog,  quod  intelligendum  est 
de  figura  quadrata  oblonga,  quam  choreutae  efficie- 
bant  per  oxoiiovz  et  tyyu  stantes.  Quum  autem  ei 
comparatione  cum  choro  tragico  Aeschyli  et  Sopho- 
clis  non  verisimile  sit  singulos  otqiiovj  decem,  et 
£vyu  quinque  choreutis  constitisse  (unde  chorus  quin- 
quaginta  fuisset  personarum),  fingendus  est  chorus 
quadraginta  octo  choreutarum  (1),  qui  oritur  si  aToT%oi 
octo,  £vya  sex  choreutis  constiterint,  quem  numerum 
legitimum  esse  etiam  inde  apparet,  quod  chorus  co- 
micus,  qui  dimidium  erat  totius  chori  tragici,  viginti 
quatuor  choreutis  constabat.  Chorum  igitur  tragi- 
cum,  quadraginta  octo  personarum,  ab  Archonte  ac- 
cepisse  Aeschylum,  et  divisisse  in  quatuor  choros, 
singulis  tetralogiae  fabulis ,  probavit  Mullerus,  his 
maxime  usus  argumentis ,  quod  plures  chori  in  singulis 
tragoediis  prodeant  (2),  et  unus  chorus,  duodecim 
choreutarum,  impar  fuisset  partibus  in  tetralogia  di- 
versissimis  recte  fungendis. 

Utrum  vero  magno  illo  choro  tragico  integro  usus 
sit  in  tragoediis  Thespis ,  an  quarta  eius  parte ,  in 
medio  relinquit  Miillerus,  dubitat  Welckerus  (3), 
ad  eam  tamen  sententiam  propensior,  deminutio- 
nem   numeri  choreutarum ,   ad   Thespidis  quoque  in- 


(1)  Hunc    chorum  spectasse  videlur    Pollux,   clicens  chorum  tragicu 

«onstitissc  quinquaginta   pcrsnnis.   IV.   15. 
(Z)  Cf.   infra. 
(3)  Nachlr.  p.  272. 


venta  referendam  esse,  quia  nec  de  Aeschylo  tale 
quidquam  memoratur,  et  Thespidis  chori  ab  dithy- 
rambis  iam  ita  sunt  diversi ,  ut  veterem  formam , 
etiam  quod  ad  numerum  attinet,  facillime  mutare  po- 
tuerit;  quae  Welckeri  disputatio  mihi  probabilior 
videtur  quam  Gepperti,  qui  Aristotelis  verba  Aio- 
yvloi  tu  tov  %oqqv  ihuiTcooe  non  solum  ad  chori  par- 
tes,  sed  etiam  ad  numerum  choreutarum  refert  (1). 
Haec  enim  explicatio  vereor  ne  linguae  legibus 
repugnet. 

In  Thespidis  tragoedia ,  quae  constabat  uno  his- 
trione ,  qui ,  vestibus  mutatis ,  in  eodem  dramate 
diversas  personas  agebat ,  et  choro ,  in  aliis  fabulis 
alias  personas  agente,  chori  partes  maiores  erant 
quam  dialogi ,  ita  ut  histrionis  actio  choro  car- 
minum  argumenta  praeberet,  quod  non  solum  ex 
nomine  vtioxqitov  apparet,  sed  etiam  ex  disertis  Aris- 
totelis  verbis  (2):  Aioyvlog  t«  tov  yooov  thcTTOJoe^ 
xai  tov  loyov  TTQcoTaycopiOTiiv  TiaotoxfifaGi ;  quae 
verba  Hermannus  (3)  non  recte  mihi  explicare  vide- 
tur  ut  Xoyoi  TiQcoTaycoviOTTjg  sit  actor  primarum  par- 
tium,  oppositus  actori  secundarum,  quem  Aeschylus 
addiderit;  Xoyog  est  dialogus  (4)  histrionum  inter  se 
aut    cum    choro,    oppositus    chori    carminibus    quae 


(1)  Cf.  ejus  argumenta.  p.  59  se<j(j. 

(2)  Poet.  IV.   16. 

(3)  In  Comment.  Aristot.  1.  I.  p.  109. 

(4)  Hanc  eliam  aliorum  interpretum  explicationem  esse  cognovi  ex 
Buhlii  editione.  Postremo  etiam  apud  Welckerum  ,  dic  Gricchischcn 
Tragoedien.  I.  p.   70. 


canebaniur,  cui  dialogo  primus  Aeschylus  partes  pri- 
mas  tribuisse  ab  Aristotele  dicitur. 

In  Phrynichi  quoque  tragoediis  praecipuae  par- 
tes  chori  fuisse  videntur.  E  mutationibus  autem  quas 
in  re  scenica  fecit,  eas  praetermittere  possum,  quae 
musicam  spectant,  orchesticam  et  metrum(l).  Com- 
memoranda  sunt  potius  haec  Suidae  verba :  ovrog  di 
nQGOTog  yvvaiY.£iov  noogamov  tlgrjyayev  iv  T?j  oxijvfj. 
Has  autem  personas  femineas  non  solum  actas  esse 
in  dialogo ,  sed  etiam  choros  fuisse  feminarum ,  ma- 
nifesto  apparet  ex  eiusdem  Suidae  aliorumque  ca- 
talogis  tragoediarum  Phrynichi,  inter  quas  citan- 
tur  Alcestis ,  Erigone ,  Andromeda  ,  tum  ,  quae  a 
choro  nomen  habent,  Pleuroniae,  Danaides ,  Phoe- 
nissae,  cuius  postremae  fabulae  chorum,  dimidiaparte 
viris ,  dimidia  feminis  constitisse  coniecit  Miille- 
rus  (2) ,  cuius  opinionem  indicasse  sufficiat. 

Aeschylo ,  praeter  inventionem  secundi  histrionis , 
(unde  appellatio  protagonistae  et  deuteragonistae 
sponte  sequitur) ,  propria  est  tum  comprehensio  trium 
tragoediarum ,  quae  argumento  coniunctae  erant ,  ad- 
dito  dramate  satyrico,  ita  ut  hoc  cum  tragoediis 
illis  tribus  vinculo  quodam  contineretur ,  esset- 
que    illa     continuitas    argumenti    nisi    in     omnibus, 


(1)  Itcrum  usus  est  metro  tetramctro,  quod  in  dithyrambis,  dtct  zo 
oarvQtxov  y.al  OQ^rjaTmiiTfqov  tivat,  (Arislof.  Poet ,  1.1.)  in 
mi.re  fuerat,  sed  a  Thespide  mutatum  in  trimetrum.  Suidas  Phrv- 
nichum   tetramctii   invcntorem   perhibct. 

(2)  ln  dispuialione  de  Phrynichi  Phocuissis.  Grotting.  1835.  Iandala  a 
Gepperlo  I.   I.   p.    48. 

certe  in  nonnullis  tetralogiis ;  tum  deminutio  par- 
tium  chori,  dialogo  primis  tributis.  Nihilominus 
apud  Aeschylum,  non  solum  stasima  sunt  elabora- 
tissima,  sed  etiam  xoppoi,  i.  e.  carmina  chori  cum 
histrionibus ,  vel  commiserationes  cum  protagonista , 
calamitatibus  obruto ,  tam  arcte  cum  fabulae  ar- 
gumento  coniuncta  sunt ,  ut  chori  partes  non 
modo,  sine  fabulae  detrimento ,  tolli  nequeant,  sed 
una  cum  argumento  in  poetae  animo  natae  esse  vi- 
deantur. 

In  Sophoclis  (1)  quoque  tragoediis  chori  partes 
angustius  circumscriptae  sunt;  annexae  sunt  actioni 
fabulae,  non  ita  inhaerent,  quin  saepe  unus  histrio 
eius  partibus ,  quatenus  in  agendo  constant ,  fungi 
potuerit;  quod  vinculum  in  plerisque  fabulis  Euri- 
pideis  plane  sublatum  est. 


(1)  Sophoclis  praecipuae  mutationes,  quae  tragoediae  formam  spectant, 
hae  sunt:  duobns  histrionibus  additus  tertius,  vinculum  sublatum 
inter  fabulas  tetralogiae,  gua  poetae  certare  pergebant;  choreuta- 
rum  numerus  ab  duodecim  in  quindecim  auctus. 


CAPUT  I. 

DE  STATU  CIVILI  PERSONARUM  QUAS  CHORUS  AGIT. 


-*^3&:>'&QS:&r- 


Chori  partes  in  tragoedia,  ut  vidimus,  paulla- 
tim  ita  deminutae  sunt,  ut,  quum  origine  fuisset  pro- 
tagonista ,  jam  apud  Euripidem  saepe  prorsus  extra 
fabulae  actionem  constiterit.  Hinc  repetenda  est 
Welckeri  (1)  divisio  chororum  in  tria  genera,  in 
quorum  primo  ii  sint,  qui  primas  tragoediae  partes 
agant  v.  c.  Aeschyli  Supplices,  in  altero  ii,  qui 
arcte  cum  actione  coniuncti  sint,  ut  Aeschyli  Eu- 
menides,  in  tertio  denique  ii,  qui  personis  agenti- 
bus  sint  additi.  Quae  divisio  facile  probari  potest, 
dummodo  attendamus  ad  discrepantiam ,  quae  inter 
postremi  generis  choros  observanda  est ,  v.  c.  inter 
Sophocleos  et  Euripideos,    quorum    utriusque   pleri- 


(1)    Ac.s.liyl.   Tnl,    p,    405. 

que  iii  duo  priora  genera  referri  non  possunt.  Mihi 
autem  de  postremo  tantum  genere  agendum  erit, 
quum  reliqui  chori  ita  ab  ipso  fabulae  argumento 
quasi  suppeditati  sunt,  in  iis  ut  nulla  fere  poetae 
deliberatio  cerni  possit. 

Chori  in  tragoedia  officium  duplex  est.  Alte- 
rum  (1)  ut,  tamquam  spectator,  effectum  actionis  in 
animum  non  alienum,  ita  recipiat,  ut  reliquis  spec- 
tatoribus  ratio  ostendatur,  quomodo  singulae  partes, 
indeque  tota  tragoedia  sit  percipienda;  alterum  ut, 
tamquam  histrio,  actionem  fabulae  adiuvet  (2);  quo- 
rum  utroque  ut  recte  fungi  possit,  primo  loco 
consentaneum  est  ut  liberis  constet  hominibus,  quia 
servi  aegre  actoris  partes  agere  possunt  in  tragoedia, 
quae  anovdodag  Tioa&cog  (it^ig  est,  aegre  etiam  spec- 
tatoribus  animi  rite  commoti  exemplum  praebere; 
cuius  rei  causa  ex  origine  quoque  tragoediae  repeti 
potest,  nempe  a  dithyrambis  bacchicis,  quos  alios 
quam  liberos  agere ,  ipsi  festi  solemnitati  repugnabat. 

Chorum  autem  hominibus  liberis  constare  iam  an- 
tiqui  scholiastae  (3)  annotaverunt  ad  Eurip.  Med. 
818.  Phoen.  202.  inprimis  commentator  Soph.  Aiacis. 
vs.  134.  a  cujus  scholio  quantivis  pretii  initium  du- 
cat   disputatio  mea  necesse  est.     Dicit  enim  chorum 


(1)  Cf.  Miiller.  Grieeh.  Literal.  II.  p.  23.  65. 

(2)  Aristoteles,  Poet.  XVIII.  21.  Euripidis  fabulas  carpens  quod  cho- 
rus  non  ovvayowl£iTai> ,  non  posterius  tantum ,  sed  prius  etiam 
chori  officium  tangere  mihi  videtur. 

(3)  Veterum  quoque  commemorantur  TteQl^oqov  koyou  a  Plutarcho, 
apud  Valck.  Phoen.  p.  371.  (cpiamquain  hi  praecipue  de  cantu 
et  rhythmo  egisse  videntur),  ipsius  adeo  Sophoclis  a  Suida. 

agere  personas  liberas ,  ut  gaudeant  plena  dicendi 
libertate,  easque  cives  propter  ovnnaduuv ,  et  sub- 
ditos  (1)  propter  modestiam  (protagonistae  autem 
cives  et  subditos  intelligendos  esse  ex  sequentibus  ap- 
parebit).  Haec  definitio  tam  perspicua  est ,  ut  ex- 
plicatione  non  indigeat.  Exploranda  potius  est  eius 
veritas  considerandis  superstitum  fabularum  choris. 

Et  in  Aeschylo  (2)  quidem,  quod  Danaidum  in 
Supplicibus  et  Eumenidum  in  cognomine  fabula 
chori  non  constant  civibus  et  subditis  protagonistae , 
eo  scholiastae  regula  propterea  non  evertitur,  quod 
alter  in  primum ,  alter  in  secundum  chororum  ge- 
nus,  ex  Welckeri  descriptione ,  referendus  est,  de 
quibus  mihi  hoc  loco  dicendum  non  esse  modo  dixi. 
Neque  obstat  chorus  Oceanidum  in  Prometheo  vincto, 
Welckero  (3)  ostendente ,  unicum  alium,  qui  exco- 
gitari  possit,  Cabirorum  nempe,  ideo  improbandum 
esse ,  quod  hi ,  Yulcani  socii ,  animo  erga  Prome- 
theum  nimis  forent  iniquo.  Requiruntur  nempe  dae- 
mones  ,  quia  et  deorum  et  hominum  chorus  ineptus 
fuisset. 

Quum   autem   et   virgines  in  Septem  ad  Thebas  et 


(1)  lniuria  scholiasta  distinguit  cives  a  subditis ;  in  tragoedia  cnira 
non  hominum  e  vita   commnni,  sed   regum  fata  et   facla  aguntur. 

(2)  In  AeschvJo  animadveilcndum  choros  tragoediarum  trilogiae ,  non 
casdem  personas  agere,  (juod  ex  eo  explicandum  quod  iam  apud 
Aeschylum  partes  chori  subiectae  sunt  actioni  dramatis.  Ne  eae 
({tudem  trilogiae  excipiemlae  sunt ,  in  quarum  tragoediis  cJiorus 
protagonista  est ,  ut  apparet  ex  trilogia  Danaide  ,  cujus  fabulae 
sunt  Snpplices,  Aegyptii,  Danaides. 

(3)  kesch,  T.il.   p.   13.  26. 

Senes  in  Agamemnone  et  in  Persis  (1)  liberi,  cives 
et  subditi  sint  protagonistae ,  supersunt  Choephori , 
quae  sunt  mulieres  servae ,  bello  captae ,  ut  disertis 
verbis  ipsae  significant  vs.  75  seqq.  cuius  rei  ratio 
haec  mihi  videtur  danda  esse.  Fabulae  argumen- 
tum  est  vindicta  Orestis,  quam  priusquam  sumeret 
cum  Electra,  opus  erat  ut  patri  solemnes  inferias 
ferret,  quarum  solemnitas  quo  maior  esset,  id,  non 
ut  Sophocles,  eitra  scenam  perfici  voluit  Aeschylus , 
sed  Agamemnonis  sepulcrum  in  ipsa  orchestra  po- 
suit,  nec  Orestem  solum,  deinde  Electram  aut  Chry- 
sothemin  solas  inferias  ferre  voluit,  sed  pompam  ad- 
dere  choephororum ,  Oresti  et  Electrae  faventium ; 
quum  autem  aliam  ob  causam  somnium  Clytaemnes- 
trae,  et  huius  quoque  inferiae  in  fabula  require- 
rentur,  utriusque  inferias  ita  coniunxit  ut  chorum  con- 
stituerit  famularum  (2)  Jgamemnonis ,  quae  Clytae- 
mnestrae  iussu  prodeuntes,  Orestis  tamen  et  Electrae 
inferiis  ferendis  aptae  essent,  propter  summum  amo- 
rem,  quo  pristinum  dominum  prosequantur ,  ut  ex 
vs.  83  apparet. 

In    Sophoclis   tragoediis    chori   sunt    hominum   li- 
berorum,    qui   quod  non  in    omnibus   cives  sunt  et 


(1)  Chorum  Persarum  constare  septem  illis  nobilibus  Persis,  adjuncto 
singulis  ministro,  eonjecit  Stanleins,  ut  cognovi  ex  "Welekero ,  Tril. 
p.  61. 

(2)  Aeschyli  fortasse  Choephoros  respicit  Euripides,  Oresl.  vs.  106.  ubi 
Helena,  cum  Electra  disputans,  quosuam  mittat  ad  choas  ferea- 
das,  dicit 

alo%o6v  yt  (A,ivxoi>  7rQoo7t6kovq  q>fQfi,v  zdds. 

subditi  protagonistae ,  fabulae  dispositio  manifesto 
obstabat,  quominus  consuetudinem  poeta  sequere- 
tur.*  Nulla  vero  est  fabula ,  qua  observatio  de  ne- 
cessitudine  civitatis  inter  protagonistam  et  chorum. 
melius  confirmatur,  quam  in  Aiace ,  quia  in  hac 
tragoedia  aliarum  quoque  personarum  chori  poetae 
praesto  erant;  adhiberi  enim  potuerat  chorus  mili- 
tum  Ulyssis,  aut  alius  belli  ducis,  chorus  militum 
Graecorum  universe ;  non  fecit  poeta :  res  enim  ad- 
versae  Aiacis  neminem  magis  afficere  poterant,  quam 
Salaminios ,  eius  cives ;  qui  quo  erga  eum  sint  ani- 
mo  statim  in  parodo  declarant ,  nullam  fidem  ha- 
bentes  rumoribus  de  Aiacis  insania,  quos  ab  inimicis 
fictos  putant ,  tum  in  carmine  quod  cantant ,  post- 
quam  moriendi  consilium  abiecerat ,  vs.  693  seqq. 
aliisque  locis. 

Eodem  modo  explicandi  sunt  chori  virginum  471:- 
"/(ooicoi/  in  Electra,  senum  Thebanorum  in  Oedipode 
Tyranno  et  Antigona.  Ubi  vero  protagonista  extra 
patriam  suam  degit,  uti  Deianira,  quae  Trachine, 
Oedipus  alter,  qui  Athenis  est,  in  his  tragoediis  cho- 
ros  esse  civium  regionis ,  in  qua  fabula  agitur ,  rei 
naturae  accommodatum  est  (1);  in  quibus  fabulis 
necessitudini  inter  protagonistam  et  chorum  alia  ra- 
tione  consulendum  erat. 

Superest  Philoctetes,  qui  nec  chorum  civium  nec 
incolarum  Lemni  (2)  habere  poterat.     Requiritur  igi- 

(1)    Alia   taincn  rationc   egil  Eiuipides,   v.   c.   in   Jnnc  ,   dc  qua   infra. 
(8)   8ophoclea  ,   utrum   Lemnum   totam    finxcrit  dcsertam  ,  an  co   littore 
uhi   Philoetetac    eral  ipecna,    m    Schol.    ad  v>.  2.  explieat,    nc< 

tur  chorus  advenarum.  Iudicium  tamen  Sophoclis  in 
eo  observandum,  quod  aperte  significat  nautas,  ex 
quibus  chorus  constat,  non  Ulyssis  sed  Neoptolemi 
esse,  cf.  vs.  151,  cuius  rei  haec  mihi  videtur  ratio 
esse,  quod  chorus  nautarum  Neoptolemi  majorem 
poetae  praeberet  occasionem  Neoptolemi  ipsius  in- 
dolem  accuratius  describendi.  Hac  in  fabula  quam 
egregie  conciliatoris  partibus  fungatur,  praecipue  os- 
tendit  vs.  524,  ubi  Neoptolemo  turpe  videtur,  si, 
in  auiilio  hospiti  ferendo ,  minus  alacer  esse  appareat 
quam  nautae.  Hos  nautas  quantum  misereat  Phi- 
loctetae  calamitatum  declarant  vs.  169-190,  507-518, 
676-729. 

In  Euripide  eodem  modo  chorus  constat  liberis 
hominibus,  qui,  si  protagonista  in  patria  sua  degit, 
ejus  cives  et  subditi  esse  solent,  si  peregre  degit, 
incolae  regionis,  in  qua  res  aguntur.  Ita  in  Medea  cho- 
rus  est  feminarum  Corinthiarum  (scena  est  Corinthi); 
in  Hippolyto,  feminarum  Troezeniarum  (res  agun- 
tur  Troezenis) ;  in  Alcestide ,  quae  regina  est  Phera- 
rum,  senum  Pheraeorum;  in  Heraclidis,  qui  duce  Iolao 
supplices  Athenas  venerant,  Atheniensium ;  inElectra, 
virginum  £tti%(doicoi/  i.  e.  Argivarum;  in  Hercule  Fu- 
rente ,  senum  Thebanorum ;  in  Oreste ,  amicarum 
Electrae,  Argivarum  (fabula  agitur  Argis). 


perspicue  indicavit,  nec  scire  refert;  Philoctetem  solum  fuisse 
mulli  loci  indicant.  Ratio  vero,  cur  in  hac  re  traditionem 
Aeschyli,  C[ui  chorum  fecit  Lemniorum,  relicruerit,  nulla  alia  mihi 
videtur,  nisi  ut  Fhiloctetae  calamitatem  ita  redderet  atrociorem ; 
Aoschylum  sccutns  est  Euripidcs  ,   tostc  Dione  Chrysostomo. 


Regula  autem,  quam  supra  posui,  non  vereor  ne 
fabulis,  in  quibus  aliter  se  res  habere  deprehenditur, 
evertatur,  si  exceptiones  aptam  quasque  causam  ha- 
bere  probavero,  quae  aut  in  fabulae  argumento  et 
oeconomia  sita  sit,  aut  eiplicanda  e  more  Euripideo, 
qui  regulam  suo  fini  accommodaverit. 

Et  primo  quidem  loco  nobis  se  offerunt  Hecuba 
et  Troades;  quarum  in  utraque  Hecuba  est  pro- 
tagonista,  chorus  captivarum  Troadum.  At  hae 
non  sunt  servae,  in  servitute  natae,  sed  mulieres 
nobiles ,  Graecorum  ducum  praeda  *£«/Wo9 ,  Hec. 
vs.  102.  Troad.  vs.  187,  in  servitute  animi  liberta- 
tem  servantes,  praesertim  quum  recens  sint  captae; 
(nam  in  Troadibus,  ante  incendium  Troiae,  in  He- 
cuba,  res  aguntur  in  Chersonneso ,)  servantes  igitur 
netQQijoiap ,  qua  quia  servi  carent  scholiasta  So- 
phoclis  1.  1.  talem  chorum  improbaverat;  et,  quod 
praecipuum  est,  hae  solae  sunt,  quae  cum  Hecuba 
(Svuiiaa^iiv  possint. 

In  Helena  chorus  est  puellarum  Graecarum  vs.  193, 
Theoclymeni,  regis  Aegypti,  servarum  vs.  1630.  a 
praedonibus  maritimis  captarum.  Haec,  ut  Helena, 
quae  primas  agit  partes,  chorum  haberet  mulierum 
avuTTuVovacbvi  satis  probabiliter  finxit  Euripides.  Eo 
enim  tempore  multas  mulieres,  et  a  Graecis,  et  a 
barbaris  rapi  solitas  fuisse,  tradit  Herodotus ,  Histo- 
riarum  initio.  In  hac  quoque  fabula,  propter  avimu- 
Suav  chori  cum  protagonista  (quae  maior  est  in 
civibus  in  terra  barbara)  adhibitas  esse  mulieres  Grae- 
cas,  \cl  ei  c<>  apparet,  quod  inde  ab  adventu  Menelai, 

mariti,  ut  fingitur,  carissimi,  chori  (1)  partes  ad  stasi- 
ma  restringuntur,  cessante  dialogo  chori  cum  Helena. 
Aptior  autem  quam  mulierum  Graecarum  chorus  ex- 
cogitari  non  potest,  quia  nautae  Menelai  ante  Mene- 
laum  in  scena  adesse  non  poterant,  et  cum  eo  fugere 
debebant,  et  feminae  Aegyptiae  animo  erga  Helenam 
nimis  fuissent  iniquo.  Ceterum  servae  illae  indolem 
non  valde  servilem  produnt,  quum  in  fine  fabulae, 
vs.  1628.  Theoclymenum  regem  prehensum  (2)  reti- 
nent  quominus  regiam  intret. 

Chori  ratione  non  multum  ab  Helena  differt  Iphi- 
genia  Taurica.  Nam  in  hac  quoque  chorus  est  femi- 
narum  Graecarum,  licet  res  non  in  Graecia  sed  in 
terra  barbara  agantur.  Accuratius  autem  quam  in 
Helena,  poeta  definivit,  ex  qua  Graeciae  regione 
feminae  illae  ortae  sint.  Ex  ipsis  enim  chori  ver- 
bis  vs.  1097.  attente  lectis,  manifestum  est  esse 
Delias,  in  nescio  cuius  Deli  urbis  direptione  cap- 
tas,  deinde  venditas,  et  Chersonnesum  abductas. 
Hoc  callide  finxit  poeta,  ut  hae  quoque  mulieres 
Dianam  praecipue  colerent,  nam  in  Chersonneso, 
Iphigeniae ,  sacerdotis  Dianae  nqoznoXoi  dicuntur. 
Haec  fingere  iure  maluit  poeta^  quam  chorum  fa- 
cere  barbararum  aut  nautarum  Orestis,  quos  tragoe- 
diae  oeconomia  prorsus  aspernatur.     Nec  fortasse  ha- 


(1)  Memorabilis  chori  ahsentia  ah  orchestra  et  proscenio,  inde  ab  vs. 
385—514.  ut  apparet  ex  vs.  327.  331.  334.  515.  Inde  Menelaus 
inxta  regiae  ianuam  stans,  chorum  non  viclet.  Idem  locnm  habet 
Soph.   Aiac.  vs.  813.  ubi  vide  Lobeck. 

(2)  Ulrnm   cborns  rcliqnit  orcbeslram  ,    an  Theoclymenus  prosceninm  ? 

rum  mulierum  servitus  7tdcqq?;gu<  obstat,  quia  nullus 
iis  locus  est  cum  Thoante,  tyranno  et  domino,  dis- 
putandi,  quippe  qui  in  postrema  tantum  scena  prodeat. 
Animi  praeterea  liberalitatem,  Graeciae  amorem  et 
desiderium  satis  ostendunt  in  stasimo  vs.  1089  seqq. 
In  eo  Iphigeniae  chorus  ab  Helenae  differt,  quod 
ille  a  Minerra  domum  mitti  iubetur,  hic  in  Aegypto 
manet. 

In  Andromache  chorum  constare  servis  falso  ef- 
ficeretur  ex  eo  quod  vs.  142.  232.  Hermionem  vocant 
diOJioTTjv  et  diGnoivav.  Non  enim  est  serva,  quae  he- 
ram,  sed  civis,  quae  reginam  alloquitur.  Mulieres 
Phthiotides  esse  apparet  ex  vs.  1048.  easque  nobili 
genere  natas  manifesto  ostendit  vs.  767. 

ij  [itj  yEvolauv  ^   ij  ttccteqoov  dycc&cov  sXrjv  noXvxtrJTcov  xe 

[(J6ub)V    [lETOXOQ. 

Eodem  modo  vindicanda  libertas  senum  Thebano- 
rum,  in  Hercule  Furente,  qui  ts.  251  dicuntur 
dovXot  ytyatfQ  TVQuvvidog,  Lyci  nempe,  qui  eo  tem- 
pore  Thebarum  tyrannus  erat. 

Ionis  etiam  chorus  ex  more  Euripideo  facile  expli- 
cari  potest.  In  catalogo  personarum  dicuntur  Creusae 
&eQo:7zcavidcg ,  vs.  510  nQognoXoi ,  vs.  666  dpwidig, 
vs.  748  dovlivpoc  tilgiov.  ]\ec  appellatio  xXuvcu  yvvctTxig 
contrarium  probat ,  quia  haec  alius  sem  verba  sunt. 
Mos  autem  Euripidis,  quem  infra  explicabo ,  postulat 
ut  chorus  constet  mulieribus,  iisque  subditis  Creusae , 
reginae  Athenarum.  Quum  aulem  fabula  agatur  I)el- 
phis,    Creusa   non   facile   alias   comites   quam   servas 

secum  habere  poterat.  Difficultatem  chori  servarum 
Euripides  fortasse  ipse  sensit,  quum  eas  in  alter- 
catione  inter  Creusam,  Ionem  et  Pythiam  prorsus 
silentes  facit. 

Duae  sunt  tragoediae ,  in  quibus  chorus ,  peregre 
petitus,  non  constat  civibus  protagonistae ,  nec  incolis 
regionis ,  in  qua  fabula  agitur ;  Iphigeniam  dico  Au- 
lidensem  et  Phoenissas.  In  Iphigenia  chorus  est 
mulierum  nuptarum  Ghalcidensium ,  vs.  176,  quae, 
Euripo  navibus  traiecto,  per  lucum  Dianae,  ts.  181 
Aulidem  venerunt,  ut  Graecorum  exercitum  et  naves 
viserent,  quae  omnia  accurate  in  parodo  narrant.  De 
hoc  choro,  eiusque  in  fabula  consilio  ex  poetae 
animo,  non  ita  difficile  est  certi  aliquid  pronunciare, 
etsi  in  hunc  maxime  cadat  et  in  Phoenissas ,  quae  unica 
sunt  exempla  chori  peregrinorum,  Aristotelis  repre- 
hensio  tov  ft?/  avvaycovi&o&ai)  sive  %ov  iGTooiag  tivag 
anayyklluv  (1).  Raro  enim  ceteris  personis  inter- 
loquitur;  ubi  interloquitur ,  semper  probat  ea,  quae 
postrema  dicta  sunt,  vel  semper  miseretur  illius,  qui 
ultimus  verba  fecit,  v.  c.  Agamemnonis  et  Menelai, 
vs.  469,  Clytaemnestrae ,  vs.  1209,  Iphigeniae,  vs. 
1336,  1404,  unde,  cui  prae  ceteris  faveat,  definiri 
prorsus  nequeat.  Stasima,  etsi  per  se  pulcra,  incre- 
dibili  tamen  modo  languida  sunt  et  aliena  a  rebus, 
quae  proxime  antecesserunt.  Ita  t.  c.  post  altercatio- 
nem  et  reconciliationem  Agamemnonis  et  Menelai , 
chorus  laudat,  si  quis  modum  servat  in  amore,  im- 


(1)   His  verbis  Schol.  Arist.  Aclnrn.  vs.  443  carpit  chorum  Phoenissamm. 

moderati  Paridis  amoris  eiemplo  deterritus,  vs. 
544-590;  post  primum  congressum  Agamemnonis  et 
Clytaemnestrae,  quae  adhue  ignara  est  malorum,  quae 
impendent,  auguratur  oppugnationem  et  excidium 
Troiae,  ys.  751-800;  deinde,  quum  spectatorum  animi 
vehementissime  intenti  sunt  propter  consilia,  quae, 
Achilles  et  Clytaemnestra  inierunt,  ut  impedirent 
quominus  sacrificium  perficeretur,  placidissimis  ver- 
sibus  celebrat  nuptias  Pelei  et  Thetidis ,  in  cuius 
carminis  fine  obiter  quaedam  de  Titiis  hominum  mo- 
net.  Deinde  hymnum  in  Dianam  canere  iussus , 
Deam  precatur  ut  sacrificium  bonum  eventum  habeat, 
nempe  excidium  Troiae.  Manifesta  haec  chori  dnu- 
&£i<x,  nisi  defendi ,  at  excusari  tamen  eo  potest ,  si 
animadYertimus  Euripidem  coactum  fuisse  ut  chorum 
sumeret  peregrinorum ,  qui  natura  sua  alienis  cala- 
mitatibus  minus  commoveri  possunt  quam  cives. 
Becte  enim  evitavit  chorum  militum,  non  quod  illa- 
rum  mulierum  cum  Iphigenia ,  aut  alio  maior  sit 
GvtmaOtict,  nam  nulla  est  omnino ,  sed  ne  Iphigenia, 
ut  Chalcidenses  , 

<I>ot,vLocry  nagfjda 
ctioxivu  veodaksZ. 

Phoenissarum  argumentum  petitum  est  ex  Aeschyli 
trilogia  Thebaide ,  quam  Welckerus  (1)  ex  Nemea , 
Septem  ad  Thebas ,  et  Phoenissis  constare  facit. 
Nimirum   post  Septem  ad  Thcbas  sequi  dcbere  fabu- 


(1)    Tril.  p.  300. 

lam  (1),  quae  sepulturam  Polynicis ,  poenam  Anti- 
gonae  et  aliquam  sortis  mutationem  Oedipi  contineat, 
iinis  tragoediae  Septem  ad  Thebas  satis  luculenter 
ostendit.  Haec  autem  argumenta  comprehendi  non 
potuerunt  fabula,  cuius  chorus  constaret  Phoenissis, 
nisi  peripetia  dramatis  facta  sit  per  nuntias  Phoe- 
nissas,  nescio  quam  xa&agaip ,  seu  nodi  solutionem, 
Tyro  afFerentes.  Probabilis  enim  fingenda  esset  ratio , 
cur  Phoenissarum  legatio  venisset  Thebas,  inter  se- 
peliendi  fratris  consilium,  ab  Antigona  captum,  et 
sepulturam  ipsam  (nam,  durante  obsidione  et  fra- 
trum  pugna ,  Phoenissas  Thebis  non  adfuisse  ex  ipso 
silentio  conficiendum  est).  Ob  quam  enim  aliam  cau- 
sam  Aeschylus  chorum  virginum  Thebanarum  in 
Septem  ad  Thebas  mutavisse  putandus  esset. 

Perperam  autem ,  ut  suspicor ,  perhibetur  Euripides 
suas  Phoenissas  ex  Aeschyli  Septem  ad  Th.  et  tertia 
tragoedia  conflavisse;  etenim  ex  omnibus  episodiis, 
quae,  in  Septem  ad  Th.  haud  obvia,  in  Phoe- 
nissis  introduxit,  nullum  ex  tertia  Aeschyli  fabula 
mutuari  potuit ,  nisi  exitum  Oedipi.  De  iis,  quae 
Euripides  ex  Septem  ad  Th.  sumserit,  egit  Her- 
mannus  in  Phoenissarum  editionis  praefatione;  qua- 
lem   comparationem  inter   Aeschylum  et  Euripidem, 


(1)  Iocastam  in  tertia  fabula  in  scenatn  prodiisse  mihi  non  veri- 
simile  videtur,  quia  in  Septem  ad  Th.  nulla  eius  ratio  habita 
est ,  sed  Antigone  et  Ismene  prodeunt ,  ut  Polynicem  et  Eteoclem 
lugeant ,  quod ,  si  viveret ,  matris  erat.  Minoris  momenti  est 
argumentum ,  <juod  eius  mors  sit  celebrata  in  alia  trilogia ,  Ocdi- 
podea.  Welcker.  Tril.  p.  359. 

huic  iniquam  esse  iure  affirmavit  Welckerus  (1). 
In  iis  autem  partibus ,  in  quibus  Aeschylum  non 
secutus  est,  recensendus  est  chorus,  de  quo  hic  agen- 
dum  est.  Constat  enim  virginibus  Phoenissis ,  quae 
Apollini  Delphos  donum  missae ,  Thebas  venerunt. 
De  quarum  adventu  animum  meum  advertit  Cl. 
Geelius  ad  errorem  interpretum,  qui  putaverint  vir- 
gines  illas  adverso  vento  coactas  esse,  ut  Thebas  se 
conferrent.  Hoc  autem  a  poetae  verbis  adeo  ab- 
horret ,  ut  verba 

6tuoyeveZg  enl  Aalov  ne^iqpd-eta^  iv&dde  nioyovg } 

non  nisi  in  contrariam  partem  accipi  possint:  nempe 
Phoenissas  consilio  Thebas  venisse ,  ut  Thebani , 
pro  arctissima  necessitudine  cum  metropoli,  legationis 
participes  essent;  quo  facto  Phoenissarum  av^nu&acc^ 
cum  rebus,  quae  Thebis  geruntur,  multo  melius 
explicari  potest,  et  quamquam  iliud  negari  non  po- 
test ,  chorum  peregrinorum  natura  sua  magis  extra 
tragoediae  actionem  manere ,  hoc  ideo  huic  fabulae 
minus  nocet,  quod  in  ea  satis  magnus  est  numerus 
personarum,  quae  Eteoclis  indolem  et  facta  produnt; 
hoc  autem  secus  est  in  Aeschyli  Septem  ad  Th.  His 
rationibus  (2),  quibus  Phoenissarum  chorum  explicui, 
Euripidi  etiam  aliam  accessisse  puto ,  studium  nempe 


(1)  Tril.  303. 

(2)  Non  valere  Scholiastac  ohseivationein ,  qjal  choram  peregrinoraoi 
sumtum  censet ,  quo  tutius  hi  Etcocli  possint  oblocjui ,  apparel 
cx  coj  (jnod  Aeschylus  usus  sit  choro  virginom  'rhehunarum. 

spectatorum  oculis  gratificandi.  Si  enim  satis  duce- 
bat  versibus  suis  numeros  praeire,  quibus  suaves 
aptari  modi  possint  (1) ,  cur  non  tales  elegisset  chori 
personas,  quibus  splendidus  vestimentorum  apparatus 
aptari  posset  ? 


(1)    Yerba  sunt  Bermanni  in  Phoen.   Praefat.  p.  XXIV. 


CAPUT  II. 

DE  SEXU  ET  AETATE  PERSONARUM, 
QUAS  CHORUS  AGIT. 


De  sexu  et  aetate  personarum  chori  disputaturo, 
primo  loco  mihi  occurrit  observatio  Welckeri  (1),  viri 
sagacissimi,  qui  in  Promethei  Soluti  choro  Titanum, 
duodecim  personis  constante,  sex  facit  Titanes  ma- 
res,  sex  femininas  (2),  quo  melius  scilicet  duode- 
cim  maioribus  illis  Diis  et  Deabus  sint  oppositi.  Sed 
quum  Scholiasta  Aristophanis  Eq.  586.  chorum,  par- 
tim  masculinum ,  partim  femininum  comoediae  pro- 
prium  dicat,  Welckerus  vero  nullum  afferat  locum, 
quo  opinionem  confirmet,  aut,  si  coniectura  nitatur, 
probabilem  reddat,  de  ea  dubitare  mihi  liceat:  po- 


(1)  Tril.  p.  37. 

(2)  Similcm  opiniouem  K.  0.  Miilleri  de  choro  Plioenissaium  ,  in  cog- 
nomine  Phrynichi  fabula,  supra  indicavi,  p.  7. 

tiusqne  fingere  chorum  Titanum  totum  masculinum, 
quia  Tragici  numerum  personarum,  quas  e  Mytho- 
logia  petebant,  etiamsi  fama  constitutum,  chori 
consuetudine  postulante,  auxerunt,  aut  minuerunt, 
quod  et  in  choro  Oceanidum  in  Prometheo  Yincto 
factum  est,  et  in  choro  Eumenidum;  Hermanno  (1) 
probante ,  numerum  Furiarum  ternarium  (Alecto , 
Megara ,  Tisiphone)  in  quindecim  auctum  fuisse , 
quali  argumento  etiam  ad  alia  probanda  utuntur 
V.  V.  D.  D.  quemadmodum  Boeckhius  (2) ,  postquam 
probayit  in  Aeschyli  Danaidibus  Supplicibus,  quae 
quinquaginta  esse  ferebantur,  chorum  quindecim 
constitisse  personis,  inde  colligit  Supplices  post  Eu- 
menidum  primam  editionem  esse  actas,  fidem  habens 
nempe  narrationi  de  lege,  quae  lata  esse  dicitur 
post  Eumenidum  primam  editionem,  (in  qua  chorus 
fuisset  quinquaginta  Eumenidum) ,  qua  lege  secun- 
dum  eandem  traditionem  poetis  tragicis  in  posterum 
non  licuisse  credit,  maiorem  facere  chorum  quam 
quindecim  personarum. 

Hac  occasione  data ,  commemoranda  est  tragoedia , 
cuius  chorus  constat  hominibus ,  qui  ex  historia 
noti,  requisitum  tragici  chori  numerum  non  im- 
plent ,  Euripidis  nempe  Supplices ,  quae  matres  sunt 
heroum,  qui ,  in  bello  Thebano,  ante  Thebarum 
portas  occubuerant.  Septem  ducum  septem  matres 
singulas    cum    famula ,    chorum    fuisse   demonstraTit 


(1)  Dissert.  de  choro  Eumenid.  Opusc.   II.   p.    130   seqq. 

(2)  Graec.  Trag.  princ.  p.  54,  63. 


Eoeckhius  ( 1 ) ,    unde   chorus  quatuordecim  persona- 
rum  conficeretur. 

Huc  etiam  referenda  est  quaestio  de  choro  Oedipi 
Tyranni,  quem  non  sacerdotibus  illis  et  pueris,  de 
quibus  in  fabulae  initio  sermo  est  (ut  aliquando 
creditum  est) ,  sed  senibus  constare  recte  animad- 
vertit  Musgravius,  teste  Erfurdtio,  in  Sophoclis 
editione  minore ,  cuius  tamen  argumentis  hoc  sim- 
plicissimum  addendum  est,  quod  Oedipus  vs.  144, 
iubet  pueros  Xaov  arcessere ,  qui  deinde,  vs.  223, 
adesse  manifesto  dicitur;  quum  autem  interim  nemo 
intrare  potuerit  praeter  chorum  (2),  chorus  labv  agere 
dicendus  est,  nec  obstat  breve  temporis  spatium  inter 
vs.  144,  quo  arcessi  populum  iubet  Oedipus,  et  vs. 
151.  quo  advenit;  nam  et  eiusmodi  mandata  in  Tra- 
goedia  brevissimo  tempore  perficiuntur,  et  chorus 
sponte  advenisse  censeri  potest.  Notum  enim  erat 
Creontem  Delphos  profectum  esse ;  nam  quod  Oedi- 
pus  ea  sacerdotibus  narrat,  in  spectatorum  gratiam 
fit ,    quod    in    tragoediae   exordio   semper    fieri   sole- 


\l)  Trag.  Graec.  Princ.  p.  75.  cf.  Hermannus,  in  Supplicum  praefatione  , 
conlra  quos  disputavit  Maurilius  Axt,  in  programmate  Gymnasii, 
quod  Cliviae  est.  1826.  cjui ,  cxceptis  matribus  Etcoclis ,  et  Am- 
phiarai,  <jui  sepulti  sint,  siogulis  rcliquis  duas  addit  famu- 
las ,  quo  facto  chorus  suo  constaret  personarum  numero.  cf. 
ctiam  Geppert.  1.  1.  p.   63. 

(2)  Haec  si  vcra  sunt,  apparet  vs.  147  verbum  "oxaoQ-au  non  sig- 
nificarc ,  in  ordinem  se  disponere  ad  saltandinn ,  sed  surgcre 
de  ara  ,  in  qua  sedcbaut.  Dicitur  tamcn  ioxdvau  de  clioro,  qucm- 
ailniodum  Acscbylus  Eum.  vs.  307.  %6qov  a.rreiv.  Eurip.  Hcrc. 
Fur.  vs.   761.  rtQoq  /oQovq  -rqanio&at,. 

bat  (1).  Notus  etiam  Creontis  reditus,  at  ignotum 
Apollinis  responsum,  ut  prima  chori  verba  osten^ 
dunt  (2) ;  quod  si  scivisset  chorus ,  iam  inde  a  fa- 
bulae  initio  in  orchestra  adfuisse  censendus  esset,  et 
iam  statim  post  vs.  150  stasimon  cecinisset,  de  im- 
minente  periculo  homicidae  ignoti,  de  quo  editum 
erat  oraculum,  quod  carmen  nunc  legiturvs.  463-511. 
Ex  eo  quod  chorus  vs.  144  nondum  conspicitur, 
apparet  primum  carmen  esse  parodon,  ita  ut  non 
ante  vs.  151  per  parodi  portas  in  orchestram  in- 
traverit.  Utrum  autem  metrum  dactylicum  primae 
strophae,  anapaestico  simillimum,  parodon  esse  ar- 
guat,  decernere  non  ausim,  quum  metrum  anapaes- 
ticum,  in  parodis  ab  Aeschylo  usurpatum,  in  desue- 
tudinem  abiisse  probaverit  Mullerus  (3), 

Ad  sexum  autem  et  aetatem  personarum  chori  at- 
tendenti,  statim  in  oculos  incurrit,  poetas  tragicos, 
si  masculinum  chorum  adhiberent,  fecisse  chorum 
senum,  si  femineum,  chorum  virginum,  nec  nisi 
rarissime  iuvenum,  et  virorum  mediae  aetatis,  nec 
mulierum  grandaevarum.  Non  dico  nunc  cho- 
rum  Aiacis,  quos,  quippe  nautas,  mediae  aeta- 
tis  homines  fuisse  par  est,  aut  Aeschyli  Eumeni- 
des ,    Euripidisve    Supplices ,     aut    similes ,    sed  eas 


(1)  Cf.  Schol.  Soph.  Aiac.  vs.  1.  Electr.  vs.  1.  Hinc  Euripidis 
prologi. 

(2)  Summopere  enim  curabant  tragici,  ut  choro  apta  esset  adveniendi 
causa ,  <juae  fere  semper  in  parodo  explicatur.  cf.  Soph.  Trach. 
141.  Schol.  ad  Aiac.  134.  ad  Oed.  Col.  111.  Eurip.  Hippol.  120. 
ibique  Schol.  Iphig.  Taur.  171.   Phoen.  219,  Electr.   167. 

(3)  Aesch.  Eumen.  p.  88. 

fabulas,  in  quibus  aut  iuvenumautgrandaevarumcho- 
rus  adhiberi  potuisset.  De  iuvenibus  quidem  ratio 
in  aperto  est:  horum  enim  vigor  et  alacritas  non 
convenit  naturae  chori,  cuius  partes,  nisi  in  patiendo, 
at  certe  in  quiescendo  et  contemplando  maiores  sunt 
quam  in  agendo. 

De  ratione,  quam  Aeschylus  secutus  sit  in  eligendis 
chori  personis,  difficilius  est,  aliquid  certi  definire, 
quum  ex  parvo  numero  fabularum  eius,  quae  aeta- 
tem  tulerunt ,  in  quatuor  tantum ,  nempe  Septem  ad 
Th. ,  Persis ,  Agamemnone  et  Choephoris ,  libera  ei 
fuerit  optio,  neque  ea  ita  libera,  quin  in  his  quoque 
certis  fuerit  finibus  circumscriptus.  Si  enim  verum 
est,  Aeschylum  quoque  evitasse  choros  grandaevarum, 
in  Septem  ad  Th.  alium  adhibere  quam  virginum  cho- 
rum  non  poterat,  quia  non  viri  iuvenes  solum,  sed 
etiam  senes  in  defendenda  urbe  occupati  erant  (1) , 
ut  apparet  ex  vs.   10  sqq. 

vfiag  ds  XQV  v^v  >   KCt^  %<>v  ekleinovj^  ixv 
yfiyS  dafiaiag ,   v.ai  tov   eS,rj^ov  xqovco  , 
u>Quv  t'  6X0V&'  kxaoriov ,  ucrie  av^Ttqeneg , 
noket,   t'  dgrjyeiv ,  v.a\  cet. 

Unde ,  credo ,  apparebit  chorum  virginum  non  aptum 
solum,  sed  etiam  necessarium  esse. 

In  Persis  quoque  chorus  senum  fere  requiritur. 
Nam  et  chorus  femineus  in  aula  regis  Persarum  non 
satis  probabiliter  fingi  poterat,  senes  autem  hi,  qui, 
ut   supra  vidimus,  cum  imperio  fuisse  videntur,  soli 


(1)    Cf.  Herm.  Praef.   Phocn.  p.  XI. 

sunt,  quorum   intersit  regnum  Persarum  salvum  esse 
et  integrum. 

Alia  res  est  in  Agamemnone,  cttius  chorus  item 
senibus  constat,  licet  alius  v.  c.  virginum  chorus  mi- 
nime  fuisset  ineptus.  Eo  consilio  tamen  poeta  cho- 
rum  adhibuisse  videtur  personarum  aetatis  provectio- 
ris,  ut  non  fando  sciant,  sed  experti  meminerint 
eorum,  quae  in  paranda  expeditione  et  itinere  exercitus 
versus  Troiam  accidissent.  Ut  ita  statuamus  suadet 
et  longa  commemoratio  praeteritorum  in  parodo  et 
primo  stasimo ,  tum  praesertim  accurata  narratio  de 
Polyxenae  sacrificio  vs.  184-258,  quod  ideo  tam 
magni  est  in  hac  tragoedia  momenti,  tamque  prolixe 
explicatur,  quia  eo  non  sine  veritatis  specie  Cly- 
taemnestra  utitur,  ut  caedem  suam  defendat  vs.  1417. 

De  choro  Choephororum  supra  dixi ,  ubi  si  de- 
monstravi,  requiri  chorum  inferias  (Jlytaemnestrae 
ferentium ,  vix  opus  est  hic  monere ,  inferiis  illis 
ferendis  aptiores  esse  mulieres  Clytaemnestrae  servas 
quam  servos,  quarum  quum  aetas  non  accurate  de- 
finiatur,  consentaneum  est  ut  putemus  eas  fingi  me- 
diae  esse  aetatis ;  ab  Agamemnone  enim  bello  captae 
sunt  ante  Troianam  expeditionem  vs.  76. 

Sophocles  e  mythis  historico-politicis,  quos  Aeschy- 
lus  trilogiarum  argumenta  fecerat,  ea  tragoediarum 
elegit  argumenta,  quae,  aut  mytho  ipso  paullum 
mutato,  aut  personarum  partibus  paullum  aliter  de- 
scriptis,  essent  fjd-uttQicact  (1)   i.  e.    quae    occasionem 

(1)    Plutarch.    cle    Prof.    virt.    sent.  laudatus  a  MuHero.  Griech.  Liter. 
II.  115.  in  annotat. 

praeberent,  animi  humani  varie  affecti  accuratissime 
desCribendi ,  cuius  rei  nobilissimum  exemplum  est 
Electra;  quae  quum  in  Aeschyli  Choephoris  deu- 
teragonista  fuisset,  Sophocles  fecit  protagonistam. 
Affectuum  autem  descriptionem  tum  universa  tra- 
goediae  oeconomia ,  tum  chori  cantilenis  eicoluit. 
Hanc  nempe  credo  causam  esse,  quod  chori  personae 
eiusdem  plerumque  sint  sexus  et  aetatis  ac  protago- 
nista,  ut  homines  eiusdem  conditionis  (1),  et  apta 
interpellandi  occasione ,  et  una  lugendi  in  xdfipoig  et 
abstracta  contemplatione  calamitatum  protagonistae , 
uberiorem  poetae  animi  affectuum  describendorum 
opportunitatem  praeberent.  Haec  chori  cum  prota- 
gonista  ovpTia&eia  quum  per  integras  fabulas,  tum 
nonnullis  locis  diserte  indicata  est  a  poetis.  Hinc 
Oceanus ,  pater  Oceanidum ,  quas  chorus  agit  in 
Aeschyli  Prometheo,  vs.  288. 

ictlg  oatg  de  Tv/ai^g ,   lo&c ,  ovvaXyco, 

16  T.e  ydg  y.e ,  doxco ,  Zvyyeveg  ovTcog 

elguvayv.ct£ei>, 

X^Qvg  %e  yevovg ,  ova  eoTiv  otco 

lieLQova  fiotguv  veifiuvp    rj  aol. 

Electra  ad  chorum  amicarum  in  Soph.  Elect.  130. 

rjxex    eficov  xafJictTtav  nugufivd-vov. 

Deianira  ad  chorum  Trachiniarum ,  vs.  535. 

—  —  r}X&ov  cog  vfxag  Xa&gu 

—  ol'a  nctoxco  ovyxuTOvxTvovfxevrj. 


(1)    rvvuZxu    yaq    dr)    ov^novilv    yvvantl    /QV-    Eurip.    Hclen. 
vs.   339. 

Hinc  denique  sollicitudo  senum  in  Oedipo  Coloneo, 
Creonte  adveniente,  tam  manifesta,  ut  ille  dicat: 

oe?o>  tiv*  v[iag  Sfifxdzcov  ell^qpoTag 
qpofiov  vecogij  ttjs  sy,ijs  snsigodov. 

aliisque  locis  plurimis.  Nulla  alia  causa,  nisi  hac, 
Sophocles  in  Oedipo  Tyranno  et  Coloneo  chorum 
fecit  senum,  in  Electra  virginum,  in  Aiace  nautarum. 
At  cur  senum  in  Antigona?  De  hac  fabula  et  de 
Trachiniis  paullo  plenius  dicendum  est,  quia  de  Phi- 
loctete  iam  supra  diximus. 

De  Trachiniarum  choro  priusquam  iudicetur,  ante 
omnia  requiritur,  ut  de  tragoediae  ipsius  argumento 
constet,  de  quo  alia  est  opinio  aliorum  interpretum. 
A.  G.  Schlegelio  ( 1 ) ,  qui  obitum  Herculis  Trachi- 
niarum  argumentum  esse  putat,  assentitur  Herman- 
nus  (2)  in  Edit.  Praef.  Hercules  est,  inquit,  cui  me- 
tuere,  quem  miserari  spectatores  volebat  poeta,  quo 
facto  fateri  tamen  coactus  est,  in  principio,  praeter 
vaticinium  in  epistola  Herculis,  nihil  esse,  quod  mag- 
num  aliquem  metum  excitet,  tum  etiam,  studia  spec- 
tatorum  in  Deianiram  conversa  esse,  eosque  non 
posse  non  huius  causa  magis  etiam  metuere,  fortu- 
namque  eius  miserari,  quam  absentis  Herculis,  unde 
poetae  consilio    Herculem,    re    et    facto    Deianiram 


(1)  Dramatische  Kunst  und  Literatur  I.  p.  177. 

(2)  Jacobo,  <jui  in  Lectionibus  Sophocleis,vim  ^morisTrnchiniis  com~ 
prehendi  iudicat ,  recte  respondet  Hermannus ,  Sophoclem ,  si  hoc 
voluisset,  introducturum  fuisse  Medeam  aliquam  aut  Phaedram. 
Praef.  p.  VIII. 

primas  partes  agere.  At  quomodo  haec  Hermanni 
verba  concilianda  cum  iis,  quae  proxime  sequuntur, 
postremum  nempe  fabulae  actum  non  necessarium 
videri?  Si  Hercules  protagonista  est,  et  postremus 
actus,  Herculis  obitum  continens,  non  requiritur, 
relinqueretur  monstrum  tragoediae,  in  qua  princeps 
persona  non  in  scena  prodiret.  Nec  ullo  modo  prorsus 
probari  potest  tragoedia,  in  qua  poetae  consilium  et 
effectus  in  spectatores  plane  inter  se  discrepant.  Sed 
nullam  yideo  causam,  cur  Hercules  dicatur  esseprima 
persona,  cur  ei  metuant,  eiusve  misereantur  spectato- 
res.  Non  enim  tragoedia  dignum  est  argumentum, 
si  quis  fingatur  poenas  luens  peccati,  quod  consulto 
perpetraverit.  Recte  Mullerus  (1)  Deianiram  prota- 
gonistam  fecit,  in  eo  tamen  vereor  ne  erraverit,  quod 
tragoediae  argumentum  existimavit  esse  Passionem  ex 
amore.  (Zeid^  aus  Lieberi).  Mihi  potius  yideturpoeta 
egisse  poenam  Deianirae,  propter  nimium  studium 
quo  propositum  suum,  quamvis  bonum,  inconsiderate 
persequitur,  ipsa  Deianira  indicante  vs.  663 

WJ    ds8oiV.(X    (Atj    TteQCUXEQOi 

nenqay^iev'   fj  i^iot ,  nctvx    oo-3   dgrliag   edocov. 

()uod  autem  Hermannus  tanquam  sententiae  suae  fir- 
mamentum  attulit,  in  mytho  Herculem  esse  prota- 
gonistam,  hoc  etiamsi  verum  est,  nihil  probare  di- 
cendum  est,  si  Tera  sunt,  quae  supra  dixi,  poetas  et 
inprimis  Sophoclem,  mythos  in  suum  semper  usum 
conformavisse. 


1)    Griech.  Lilrrat.  II.  p.  124. 


Primas  si  igitur  partes  recte  Deianirae  vindicavi, 
chori  ratio  in  promtu  est.  Etenim  secundum  hanc 
Trachiniae  sunt  amicae  avpna&ovocct.  protagonistae , 
quemadmodum  primum  stasimon  declarat  et  blandae 
Deianirae  compellationes.  Observandum  tamen  So- 
phoclem  consuetudini  obsecutum  esse,  qua  chorus 
femineus  potius  virginibus,  quam  alius  aetatis  mulie- 
ribus  constabat.  Trachiniarum  certe  aetatem  satis 
declarat  vs.  144.  ubi  Deianira  dicit,  sua  mala  non 
cognita  esse  illis,  quia  iuventus  beatam  degit  vitam 
usque  ad  connubium. 

Quam  modo  observabam  convenientiam  sexus  et 
aetatis  inter  chori  personas  et  protagonistam,  ab  ea 
deflectit  Antigone ;  cuius  rei  nisi  rationem  invenerimus , 
sententia  nostra  claudicet  necesse  est.  Nempe  Antigo- 
naenon  additus  est  chorus  virginum,  sed  senum  Theba- 
norum,  qui  quales  sint  apparet  ex  vs.  150,  ubi  dicuntur 
Gv'yytki]Tog  ta'ff/77  /soovtcov,  convocatus  a  praecone ,  ut 
Creontis  mandata  audiat.  Huius  chori  rationem  hanc 
dat  Boeckhius  (1),  senes  ad  agendum  non  aptos 
esse,  in  Antigona  autem  requiri  chorum  passivum, 
ut  actiones  non  impeditae  procedere  possint.  At 
num  umquam  chorus  actrvus  est  (exceptis  Eumeni- 
dibus ,  aliisque,  de  quibus  mihi  non  dicendum  esse 
supra  monui)?  immo  nautarum  in  Aiace  chorus  est 
passivus ,  chorus  avvcclyozfvTtov  vs.  283 ,  tota  chori 
ratione    postulante.      Alterum   Boeckhii   argumentum 


(1)    Des    Sophocles  Antigone,    Griecliisch  u.  Deulsch,  ncbst  zwci  Ab- 
handlungen.  Berlin.  1843.  p.  178. 

est ,  perfectam  sapientiam ,  et  animi  integritatem  non 
nisi  in  senibus  esse;  hoc  vero  (pace  viri  celeberrimi 
dicam)  nec  per  se  valet,  nec  causa  poetae  esse  po- 
tuit ,  cur  hunc  chorum  alii  praeferret ;  nequaquam 
enim  chorus  perfectam  sapientiam  agere  potest. 
Praeterea,  si  senes  sapientiam  agunt,  eamque  sapien- 
tiam  agere,  chori  officium  est  in  tragoedia,  nonne 
omnes  choros  ex  senibus  constare  oporteret?  Aliorum 
interpretum  sententias ,  imprimis  Jacobi ,  quem  lau- 
dat  Boeckhius ,  inspicere  mihi  non  contigit.  Videtur 
autem  mihi  Sophoclis  consilium  optime  explicari 
posse,  instituta  comparatione  cum  eiusdem  Electra, 
quae  multis  partibus  Antigonae  similis,  non  easdem 
tamen  chori  personas  habet.  Ex  ipsa  enim  harum 
fabularum  similitudine  apparet  falsum  esse,  si  quis 
dicat,  Antigonae  non  opus  esse  choro  amicarum  com- 
miserantium ,  quarum  partibus  Ismene  fungatur.  In 
Electra  enim ,  quum  eodem  fere  inter  se  animo  sint 
Electra  et  Chrysothemis ,  qua  Antigone  et  Ismene , 
Electra  tamen  amicarum  chorum  secum  habet.  Ne 
hoc  quidem  afferre  licet,  in  Antigone  tristiorem  esse 
tragoediae  catastrophen,  nec  simile  quidquam.  Ipsa- 
rum  fabularum  summa  discriminis  esse  videtur,  quod 
Electrae  peccatum  privatum  est,  Antigonae  publicum, 
vel,  erga  civitatem.  Electra  non  vindictam  sumit  ab 
regina,  quae  regem,  sed  ab  matre  sua ,  quae  patrem 
interfecerat ;  Antigone  vero  peccat  in  eo,  quod  se- 
peliendo  fratre,  iussa  tyranni  violavit.  Hinc  re- 
petenda  differentia  chororum.  In  Electra  chorus  est 
amicarum ,  quas   miseret  amicac,  quod   tam  male  sit 

habita  ab  Aegistho  et  Clytaemnestra ;  adhortantur  ut 
dolori  modum  faciat,    spem    ostendunt   melioris  vi- 
tae   conditionis,    semper  ab  Electrae  stant  partibus, 
quum   praeterea  Clytaemnestrae  partes  sint  minores, 
neque  persona  ita  activa,    ut    Creontis  in  Antigona, 
qui   ipse  per  se   actionem  constituit,  Antigonae  op- 
positam.     Hanc   ipsam  ob  actionis  utriusque  contra- 
riam  naturam,  in  Antigone  tertiam  credo  requiri  per- 
sonam  mediam,  nec  virgines  amicas  Electrae,  quae, 
sive  eloquantur,   sive   sileant,   amicae  tamen  semper 
faveant,    nec   satellites  Creontis,   sed  aliquem  per  se 
stantem,   ab  neutro  pendentem,  cui  tamen  utriusque 
commoda  cordi  sint.    Verbo,  mihi  videtur  hic  chorus, 
tamquam  senatus,  quodammodo  fungi  munere  civita- 
tis,  eiusque  per  se  spectatae,  cuius  ut  aliqua  ratio  sit 
habita,    illud   suadet,  quod  contra  civitatem  uterque 
peccat,   Antigone   eo,   quod  spernit  iussum  tyranni, 
cuius    officium   erat    consulendi    civitati,    Creon    eo, 
quod   iura   civitatis   non  bene  intellexit.     Nec  igitur 
Creon  civitatis    personam   agere   potest,  nec  possunt 
populi   voces,    in   oratione  Haemonis  vs.  692.  quum 
populus,  tyranni,  ut  fit,  odio,  Antigonae  magis  favere 
censendus  sit,  et  Haemon  ea  verba,  utut  fuerint,  in 
rem  suam  converterit,  nec  Tiresias,  nec  alius  quisquam. 
Hic  autem  senatus  recte  suo  fungitur  officio;  maxime 
enim  conspicua  est  eius  sollicitudo  de  civitatis  salute. 
Parodos  celebrat  victoriam  novissimam.    Primum  sta- 
simon  sollertiam  hominum  in  vita  practica,  tum  in- 
genii  abusum  summorum  magistratuum  in  re  civili, 
qui  ad   perniciem  ducit;   qui  ita  agit,  ad  meum  fo- 

cum  ne  veniat  vs.  374;  tertium  stasimon  vim  amoris 
assidentis  in  conciliis  twv  fjn/dXoo»  fteoiiwv  vs.  796. 
Tandem  Bacchum,  civitatis  patronum,  precatur ,  ut 
succurrat  civitati,  quae  nuvdrj^og  gravi  morbo  pre- 
matur. 

In  dialogis  eundem  animum  servat.  Statim  in  ini- 
tio,  quamquam  Creontis  iussa  non  probans,  non  pu- 
tat  quemquam  tam  stultum  fore,  qui  illa  negligere 
audeat.  Per  totam  fabulam  animum  neutri  partium 
prae  altera  faventem  in  eum  modum  servat,  ut  fri- 
gidissima  viderentur  eius  verba,  nisi  senatus  esset, 
de  duorum  civium  peccato  iudicantis.  Severum  eius 
iudicium  apparet  in  ea  scena,  qua  postremum  Anti- 
gone  prodit.  Non  lamentatur  eius  sortem,  sed  post- 
quam  aliorum  exemplo,  acerbitatem  poenae  frustra 
minuere  conatus  est,  perspicuis  verbis  Antigonae  pec- 
catum  effatur,  dicens  eam  ad  summum  JUrjg  fastigium 
provectam,  non  nisi  cadere  potuisse,  et,  licet  pietatem 
colere  sit  pietas,  imperium  tamen  imperantis  nemini 
violandum  esse; 

ts.  853.        noofiaa1   en    ea%aTov  &gdaovg 
vxprjXov  eg  4Lxag  @a&QOv 
nqogeneaeg ,   <a  xexvov ,  noXx\ 

et  vs.  872.        aefieiv  fiev  evaefteid  xtg, 

xqdxog  d    oxw   xguTog  (ikXei 
naoafiaxov  ov5ay,ij  neXev. 

Eodem  modo  se  gerit  erga  Creontem.  Non  illud 
mirandum,  quod  facile  praevidens  pericula,  quae  ex 
Creontis  mandato  immineant,  nullam  interponat  vo- 

cem.  Talia  eloqui  alienum  est  ab  officio  chori,  au- 
dire,  a  tyranno,  utrumque  alienum  a  tragoediae  dis- 
positione.  Non  nisi  trepidanti  demum  Creonti  op- 
tima  suadet,  sed  sero.  Redeuntem  a  sepulcro,  ubi 
Antigonam  mortuam,  Haemonis  filium  se  interficien- 
tem  oifendit,  eodem  modo,  quo  Antigonam,  duris 
verbis  alloquitur:  quamseroius  perspicis!  vs.  1270. 
quod  ipsum  Creontis  peccatum  erat.  Postremis  verbis 
summam  totius  fabulae  comprehendit: 

noXXw  xo  (pqoveiv  evdat,[iovlag 

ngonov  vndqxev   XQV  °*6  Ta  Y*   6^S  &60vg 

lirjdkv  daemetv  jieydXoi,  de  Xoyov 

{teydXag  nXrjydg  tcov  vneqavxav 

anoxlaavxeg 

p\qa  xo  qpgoveZv  kdlda^av. 

Sophoclem  vidimus  tales  adhibuisse  chori  personas, 
quae  protagonistae  quam  maxime  convenirent.  Euri- 
pidis  hac  in  re  mutationes  explicari  possunt  ex  mu- 
tata  ratione,  qua  usus  est  in  tragoediis  suis  dispo- 
nendis,  vel  potius  sponte  ex  ea  proveniunt.  Tragoe- 
diarum  enim  argumenta,  quibus  iam  Aeschylus  et 
Sophocles  usi  erant,  ita  mutavit,  ut  mores  persona- 
rum,  vitae  quotidianae  hominibus  redderet  quam  si- 
millimos,  quorum  affectus  vehementiores  minutis- 
sime  describens,  huius  illiusve  personae  characteri, 
fundamenti  loco  posito,  totam  suam  tragoediam  super- 
struxisse  videtur,  in  eo  quoque  ab  Sophocle  diiferens, 
quod  non  in  protagonistae  sed  maxime  in  deuterago- 
nistae  moribus  affectibusque  describendis,  praecipuam 
operam   collocaret;  Sophocles   contra ,   si  Aeschyleae 

fabulae  deuteragonista  placeret,  hunc  suae  tamen 
tragoediae  protagonistam  faceret.  Euripidi  deinde 
proprium  fuit  maximum  spectatorum  na$q  movendi 
studium,  unde  ab  Aristotele  (1)  poetarum  TQuyix6)ia- 
tos  dictus  sit.  Hunc  autem  in  finem,  Euripidi  ratio 
ipsa  commendabat  descriptionem  ingenii  mulierum, 
quas  in  diversis  affectibus,  praecipue  vero  amoris , 
ita  exhibuit,  ut  mulierum  plerumque  sint  partes, 
quae  praecipuum  fabularum  ornamentum  efficiant; 
in  quibus,  sint  protagonistae,  an  deuteragonistae , 
elaborandis,  si  plurimum  industriae  impendit,  mi- 
rum  profecto  videri  non  potest,  Euripidem  fabula- 
rum  choris  gaudere  femineis.  Hinc  non  in  Medea 
tantum,  Andromache,  Electra,  Helena,  Hecuba,Iphi- 
genia  Taurica  et  Aulidensi,  quibus  fabulis  nomen  in- 
ditum  est  a  protagonista,  chorus  est  mulierum,  sed 
in  Hippolyto  quoque,  Ione  et  Oreste.  In  Hippolyto 
enim,  quamquam  hic  ipse  protagonista  sit  necesse 
est,  Phaedrae  tamen  partes  ita  sunt  elaboratae,  ut 
interdum  ab  ipsis  veteribus  haec  tragoedia,  Phaedrae 
nomine  sit  laudata  (2).  Phaedram  ut  visat,  in  eius- 
que  morbum  inquirat,  advenit  chorus  Troezeniarum , 
quemadmodum  in  parodo  vs.   130  declarat. 

Eodem  modo  res   se   habet  in  Ione.     Ionis  quam- 
quam   protagenistae  partes  ita  sunt  exiles ,  omnique 


(1)  Poet.  XIM.  10.  Aliam  huius  vocabuli  explicationem  iuveni 
Hermanni,  Praei".  Hecubac  XIV,  Euripidem  dici  roaytxoJvttTov , 
quod  fere  tristis  sit  rcru/n  cveutus. 

(2)  De  hac  et  similibus  confusionibus  iu  fabulis  citandis  cf.  Vabkcn. 
Hippol.    Praef.    XVI. 

vi  tragica  destitutae ,  ut  ne  tum  quidem ,  si  gravi  et 
quodammodo  Aeschyleo  choro,  sacerdotum  v.  c.  Del- 
phicorum,  essent  fultae  et  corroboratae ,  aptam  tra- 
goediae  materiem  praebuissent ;  sed  Creusae  est  per- 
sona,  quae  spectatorum  animos  tenere  debuit.  Huic, 
primum  anxiae  propter  filium,  quem  amissum  esse 
timet,  succensenti  et  vindictam  paranti,  ubi  audit 
marito  filium  esse,  sibi  non  esse ,  laetissimae,  quum 
filium  suum  recuperavit ,  huic  Creusae  additus  est 
chorus  mulierum,  earumque  nec  Delphicarum,  quas 
parum  movissent  calamitates  alienae,sed  ipsius  Creu- 
sae  civium,  quas  secum  duxerat,  quarumque  qualis 
sit  erga  reginam  animus ,  hinc  apparet ,  quod ,  quam 
domina,  eandem  ipsae  quoque  sortem  subire  ma- 
lunt ,  quam  ignominiose  vivere.  cf.  vs.  567 ,  858 , 
1120  aliisque  locis  plurimis. 

In  Iphigenia  Aulidensi  Euripides  consuetudinem 
potius  chori  adhibendi  feminei  secutus  esse  videtur, 
quam  consilio  usus  esse ,  ut  Iphigenia  haberet  ami- 
carum  chorum.  Nulla  chori  verba  causam  comme- 
morant,  cur  Chalcidenses  aliis  sint  praelatae,  nec  cur 
nuptae  dicantur  vs.  176.  JNon  magis  enim  stant  a 
Clytaemnestrae  partibus,  quam  ab  Agamemnonis  aut 
Achillis ;  de  qua  chori  dna&tiq  supra  monui. 

Chori  mulierum  Argivarum  in  Electra  mentionem 
nullam  facerem,  nisi  viderem  Westrikium  (1)  eas 
provectae  iam  aetatis   esse    dixisse,   idque   collegisse 


(1)    ln    Dissertatione  de  Aeschyli    Choephoris,  decjue   Eleetra ,  tum  So- 
phoclis,  tum  Euripidis  p.    122. 

ex  vs.  196,  699;  quo  loco  Electram  naXda  vocant. 
Mihi  non  videtur  inde  sequi  eas  grandaevas  esse,  sed 
appellatio  xaXXivixoi  naoSevoi,  vs.  761  in  contrariam 
partem   esse   accipienda. 

De  Bacchis  primum  quidem  animadvertenda  est  di- 
stinctio,  quam  Welckerus  (1)  facit  inter  Bassarides 
et  Bacchas ,  ut  Bassarides  sint  Maenades  Lydiae  vel 
Phrygiae,  in  Bacchi  cultu  Asiatico,  magis  enthusiastico 
et  furioso,  indutae  vepgiai  supra  vestes  nodiJQag ,  et 
serpentibus;  Bacchae  contra,  in  cultu  Graeco,  minus 
agitatae,  instructae  diabathris,  amictu  epicroco,  ut  e 
Naevio  citat  Welckerus.  Bacchas,  quas  postremo  com- 
memoravi,  idoneis  argumentis  vindicat  (2)  Aeschyli 
Aiovvaov  TQocpoTg,  tragoediae  primae  trilogiae,  cui  no- 
men  Lycurgus.  Huius  trilogiae  secunda  fabula  est 
Edones,  in  qua  eaedem  tamen  Bacchae  Bacchum  co- 
mitatae  esse  videntur  (3).  Tertiae  nomen  et  chorum 
fuisse  Bassaridum  coniecit  Welckerus,  qua  de  re 
dubitare  tamen  mihi  liceat.  Si  enim,  ut  puto,  recte 
animadvertit ,    requiri  ut  Bacchae  participes  sint ,  in 


(1)  Tril.  p.  335. 

(2)  Tril.  p.  3S2. 

(3)  Ad  duplicem  chorum  attendit  MulJer  Eumen.  p.  74.  <pri  ostendit 
in  Agamemnone ,  praeler  senum  iam  adesse  chornm  eorum ,  quae 
in  sequenti  tragoedia  Choephoros  agerent ,  eodem  modo  Eumeni- 
dum  in  Choephoris ,  Areopagitarum  et  Choephororura  iuxta  Eu- 
menidum  chorura  in  cognomine  fabula.  In  Euripidis  Hippolyto 
praeter  mulierum  Troezeniarum ,  etiam  &tQa7t6vro)v  Hippolyti  est 
chorus,  qui  quaedam  verba  proferunt ,  <juod  etiam  in  AJexandra 
occurrcre  aunotavit  Scholiasla  Hippol.  vs.  58.  In  omnibus  tra- 
goediis  reges  suos  habere  7tQo<;7r6Xovq  notissimura  est.  cf.  Geppert 
I.  1.  p.  63. 

poena  infligenda  Lycurgo,  hanc  ipsam  ob  causam 
vix  chorus  esse  possunt.  Nec  enim  fingendae  sunt 
Lycurgum  coram  populo  trucidavisse ,  nec  tam  diu 
scenam  reliquisse ,  donec  caedes  esset  perpetrata. 
Mihi  in  hac  quoque  tragoedia,  quodquod  fuerit  eius 
nomen,  chorus  fuisse  videtur  Edonum ,  ut  et  Bac- 
chus  cum  Bacchantibus  (diovvaov  enim  rooqpot,  oc- 
casionem  nactae,  Maenades  furiosae  fieri  posse  vi- 
dentur) ,  Lycurgum  interfecerint ,  et  ut  chorus  ab 
Lycurgi  stet  partibus.  Ceterum  aliae  sunt  aliorum 
opiniones  de  huius  Trilogiae  fabularum  nominibus 
et  de  ordine,  quo  se  exciperent,  quos  enumerat 
Welckerus  (1).  Qui  in  Schol.  Aristoph.  Thesmoph. 
vs.  135  citantur  Niuviaxoi  vix  alii  esse  possunt  nisi 
Edones ;  fortasse  appellatio  %6oog  veaviGxcov  'Hdwvcw 
huic  confusioni  ansam  dedit. 

Bedeo  unde  digressus  eram,  ut  nempe  observem 
Euripidis  Bacchas  esse  Asiaticas  illas,  quod  manifesto 
ostendunt  vs.  56.  64.  1169.  Dicuntur  enim  ministrae 
Cybeles  vs.  79,  e  Tmolo  monte  vs.  55;  gestant 
tympana  Phrygia ,  quae  percutiebant  vs.  124,  61; 
canunt  more  Phrygio  (2),  av/nco^og  sunt  Agaves. 
Non  aliae  erant  Bacchae  in  monte  Cythaerone,  quae 
quales  sint  describuntur  vs.  688  seqq. 

Iudicio  de  Bacchis  ferendo  utilissima  est  annotatio 
Aristophanis  Byzantini,  qui  in  Hypothesi,  Bacchis 
praefixa,    memoriae  tradidit  argumentum  Baccharum 


(1)  1.  1.  p.  326. 
(2)  De  quo  musiccs  generc  ,  ef.  Mullerus,      Aesch.  Eumen.  p.  92. 

petitum  esse  ex  Aeschyli  Pentheo.  Non  multa  mu- 
tavisse  Poetam,  ostendit  Welckerus.  Yel  sic  tamen 
reliquis  servatis ,  personas  chori  mutare  potuit ,  ut  in 
Phoenissis  fecit.  Si  mutare  cupiebat,  ne  Aeschylum 
imitatus  esse  diceretur,  ad  manus  erat  chorus  v.  c. 
Senum  Thebanorum,  servato  comitatu  Baccharum ,  ne 
Bacchus  contra  consuetudinem  solus  incederet.  Sed 
chorus  Baccharum  Dei  maiestatem  vindicat ;  huius 
partes  per  earum  comitatum  graviores  sunt ;  non  tam 
Penthei  poena,  quam  Bacchi  celebratur  vindicta  in 
eos ,  qui  eius  cultum  negligunt ,  cuius  rei  Pentheus 
exemplum  est ;  Bacchus  enim  ipse  Pentheum  manibus 
quasi  in  perniciem  ducit.  Longe  alia  res  in  Euripidis 
v.  c.  Hippolyto ,  in  qua  item  propter  neglectum  Dei 
cultum  homo  punitur.  Sed  in  ea  Venus  nihil  facit 
nisi  Phaedram  implet  amore ;  hinc  mors  Phaedrae , 
accusatio  Hippolyti,  ira  Thesei,  mors  Hippolyti,  quo 
tendit  Venus,  sponte  deinceps  sequuntur.  At  Pentheus 
tamen  protagonista  est,  nec  ei  multum  favet  chorus 
vs.  1031.  In  hac  quoque  tragoedia,  quod  iam  saepe 
vidimus,  chorus  non  accommodatus  est  ei,  cuius  res 
periclitatur ,  sed  ei  cuius,  licet  sit  deuteragonista , 
partes  graviores  tamen  sunt,  quam  ipsius  protagonistae. 
Penthei  sortem  commiserantis  partes  agit  mater  Agave, 
quod  magis  etiam  esset  manifestum ,  nisi  ingens  esset 
lacuna  in  hac  tragoedia,  post  vs.  1330. 

Quatuor  sunt  Euripidis  fabulae ,  in  quibus  chorus 
constat  viris:  Hercules  Furens,  Heraclidae,  Bhesus  et 
Alcestis ;  quae  quamquam  nec  inter  optimas  referri 
possunt ,    nec    chori   partes   bene    habent    descriptas , 

observationem  tamen  de  sexus  convenientia  inter 
personas  chori  et  dramatis  eam  personam,  cuius  par- 
tes  maxime  sunt  elaboratae,  confirmare  videntur. 

In  Hercule  enim  Furente  primis  partibus  fungatur 
Hercules  ipse  necesse  est,  qui  licet  nullius  fere  sit 
momenti  (insons  enim  a  Iunone  maximis  calamitatibus 
afficitur),  nullae  tamen  sunt  in  ea  fabula  aliae  per- 
sonae ,  quae  spectatorum  animos  magis  tangere  pos- 
sint.  Nec  enim  Megarae,  Herculis  uxoris,  unicae  in 
hac  tragoedia  feminae,  partes  eius  sunt  momenti, 
ut  chorus  feminarum  ei  conveniret. 

Nec  Heraclidis  aptus  esset  chorus  femineus.  Tota 
enim  est  politica.  Spectat  auxilium  quod  Demophon, 
rex  Athenarum ,  fert  Iolao ,  et  proli  Herculis ,  quam 
persequitur  Eurystheus.  Quum  vero  res  agantur 
Athenis,  chorus  est  senum  Atheniensium. 

Quia  chorus  militum  in  Rheso  (1),  loci  natura,  ubi 
fabula  agitur,  prorsus  requiritur,  una  superest  Al- 
cestis ,  de  qua  sit  agendum.  Fabulae  quidem  ipsi , 
nescio  utrum  lucem  insperatam  attulerit  nuper  in- 
venta  didascalia,  in  qua  quarta  dicitur  tetralogiae 
Euripideae^  an  maiores  etiam  offuderit  tenebras, 
quia  neque  drama  satyricum  dici  possit,  ut  tetralo- 
giae  mos  postulat ,  neque  e  comico  genere  est ,  ut 
scriptores  didascaliae  et  hypotheseos  referunt,  (qua- 
lem   comoediam   praeterea    tetralogia  tragica  respuit) 


(1)  De  Rheso ,  utrum  genuinus  sit  nec  ne ,  lis  est  iam  ab  antiquis 
erammalicis  agitata.  cf.  Hypoth.  E  recentioribus ,  qui  de  hac 
quaestione  data  opera  egerunt ,  aliis  videtur  Euripidis  aetate  re- 
tentior,   aliis  e   prioribus  Euripidis  fabulis. 


43 


nec  etiam  suis  numeris  absoluta  tragoedia  (1).  Utut 
est,  illud  rectissime  vidisse  mihi  videtur  Goethius,  in 
facetissima  fahula,  cui  nomen  Dei ,  Heroes  et  Wie- 
landus  (2),  chorum  his  agere  populum  Pheraeorum, 
sollicitum  de  calamitate  domus  Admeteae ,  unde  sta- 
tim  sequitur  chorum  virorum  multo  aptiorem  esse 
quam  feminarum. 


(1)  Vide  de  ea  re  agentes  Dindorfiura,  in  Praef.  Alcestidis  (Oxonii , 
1834)  VI,  Hermannum,  in  Praef.  Cyclopis  VII.  et  Hartungium, 
Eurip.  Restit.  II.  p.  229.  (jui  falso  ex  Herculis  persona  appoti, 
conficit  drama  Satyricum  esse. 

(2)  Goethii  Opera  omnia  VII.  p.  219. 


THE§ES. 


Hom.  II.  A.  vs.  139  seqq. 


og  Ttox*  evl  Tqohov  dyogrj  MevsXaov  dvtayev  f 
dyyeXitjv  eXd-ovTa  uvv  dvTv&sui  'Odvoijv, 
av&v  xaTaxTevvav ,  (iqd*  cet. 

ayyiXiyv  accusativus  est  a  nominativo  dyyeliyg. 

II. 

Trilogiae    Aeschyleae,   Danazdis ,    tragoediae   hoc 
ordine  se  excipiebant:  Supplices,  Aegyptii ,  Danaides. 

III. 

Aesch.  Septem  ad  Thebas,  vs.  10  seqq. 

ifidg  ds  XQV  v^v  y  xal  tov  sXXeirtovT*  btv 
y@r]Q  dxfiaiag  ,  xav  tov  e^rjfiov  ^ooVw, 
@XdcrTT][iov  dXdaivovTa  owixaTog  noXvv , 
togav  t'  eyov&^  exavTOv ,  wore  ov(j,7tQGneg , 
noXev  t    dQtjyevVj  xav  cet. 

tres  significant  aetates:  pubescentem  (top  iXXiin.  — 
dxpaiag) ,  senilem  (top  if^/W  —  nohvp)  et  virilem 
(wqocp  t'  e'xop&*  tnaOTOp). 

IV. 

In  Sophocl.  Ant.  vs.  781. 

"Egiog  dvixaxe  fid%av , 

"Eocog ,  o£  e»'  xTijfiacrc  ninxecg , 

vocabulum  xTrjnaai  corruptum  est. 

V. 

In  Eurip.  Androm.  vs.  111. 

noXXd  ds  ddxgvd  fioc  xatsfia  XQ0°S>  dvix1  sXecnov 
doxv  xe  x«l  &aXd(iovg  xocl  noocv  sv  xoviacg 

corrigendum  est:  daXd^ovg,  xai  niotv  iv  xopiaig. 

VI. 

Thuc.  IV.  c.  18.  ngogyeooipTO,  top  t«  ndltpop  — 
7}yijo~tapTai*  xal  cet.  Haasius  recte  correxit  nQogopiooip- 
TOy  oci  Tt  noXefAOP  —  TJyrjocapTai ,  xai  cet. 

VII. 

Thucyd.  IV.  62  imt.  rj  ^oxarf,  ti  toj  tc  toitp 
d/a&op  rj  ti  T(p  tu  ipapria ,  oi>%  tjOv%ia  paXkop  r) 
noXtpog  to  pip  natfoat  av  txar^co,  to  di  %vpdiaocooat , 
nai  Tag  Ttpdg  xai  Xa^nQOTr\Tag  dxipdvpoTinag  i%tip 
Tr)p  tiQrjptjp ,  cet.,  non  emendando,  sed  explicando 
expedienda  sunt. 


VIII. 

Horat.  Sat.  I.  1.  vs.  29  seqq. 

Perfidus  hic  caupo,  miles,  nautaeque,  per  omne 
Audaces  mare  qui  currunt,  hac  mente  laborem 
Sese  ferre,  senes  ut  in  otia  tuta  recedant, 
Aiunt. 

recte  emendatum  est 

Pervigil  hic  campo  miles,  cet. 

IX. 

Fallitur  Horatius  A.  P.  276. 

Dicitur  —  plaustris  vexisse  poemata  Thespis, 
Quae  canerent,  agerentque  peruncti  faecibus  ora. 

